นักวิทยาศาสตร์ญี่ปุ่น เพาะพันธุ์ปลาทองตัวใส เพื่อศึกษาอวัยวะภายในโดยไม่ต้องชำแหละ
นักวิทยาศาสตร์ของญี่ปุ่น เพราะพันธุ์ปลาทองตัวใสขึ้นมา ที่สามารถมองเห็นอวัยวะภายใน ได้ด้วยตาเปล่าอย่างชัดเจน
คุณยูทากะ ทามารุ ผู้ช่วยศาสตราจารย์ แห่งภาควิชาชีววิทยาของมหาวิทยาลัยมิเอะ ประเทศญี่ปุ่น ระบุว่าเมื่อสามารถมองเห็นหัวใจ และอวัยวะภายในของสัตว์เหล่านั้นได้ก็ไม่จำเป็นต้องชำแหละออกมาดู โดยนักวิจัยเรื่องมหาวิทยาลัยมิเอะร่วมกับมหาวิทยาลัยนาโกย่า ได้ิดค้นพัฒนาปลาทองตัวใสด้วยการคัดพันธุ์ปลาทองที่กลายพันธุ์ ตั้งแต่ยังเป็นไข่ปลาและมีสีซีดจางกว่าปลาทองปกติ แล้วนำปลาทองนั้นมาผสมพันธุ์กัน คุณทามารุบอกว่าปลาทองที่ผ่านการเพาะพันธุ์ใหม่จนตัวใสแล้วนั้นสามารถมีชีวิตอยู่ได้ถึง 20 ปี มีความยาวได้ถึง 25 เซนติเมตร และอาจหนักได้มากกว่า2 กก. โดยนักวิจัยให้ชื่อว่า "เจ้าปลาทองเรียวคิน" ในขณะเดียวกัน นักวิจัยอีกกลุ่มหนึ่งที่เคยประกาศไว้เมื่อ2 ปีที่แล้ว ว่าสามารถสร้างกบตัวใสได้เป็นผลสำเร็จนั้นมาคราวนี้ได้ประการศอีกครั้ง ว่ามีแผนจะนำบรรดากบตัวใสนั้นออกจำหน่าย โดยคณมาซายูกิ ซูมิดะ ศาสตราจารย์ด้านชีววิทยาสัตว์ครึ่งบกครึ่งน้ำ ของมหาวิทยาลัยฮิโรชิมาระบุว่าได้ประสบความสำเร็จการเพราะพันธุ์กบตัวใสออกมามากมายและคาดว่าจะนำออกสู่ตลาดในญี่ปุ่นได้ในปีหน้าสำหรับนำไปใช้ตามห้องทดลองและโรงเรียนต่างๆ โดยราคาจะอยู่ที่ประมาณตัวละไม่เกิน 1หมื่นเยน หรือราว 3,600 บาท นอกจากนี้ยังมีแผนจะส่งขายยังต่างประเทศด้วย คุณซูมิดะยังบอกด้วยว่ากบนั้นมีอวัยวะภายในที่ซับซ้อนกว่าปลา จึงเหมาะกับการนำมาใช้ทดลองในขณะที่ปลาทองตัวใจนั้นดูแลง่าย และเหมาะที่จะเลี้ยงไว้ดูเล่นมากกว่า อย่างไรก็ตาม เรื่องนี้ยังคงไม่พ้นการคัดค้านของนักรณรงค์เรื่องสิทธิสัตว์โลกโดยบรรดานักรณรงค์ต่างออกมาเสนอให้ใช้วิธีอื่น ในการศึกษาอวัยวะภายในของสิ่งมีวิต เช่นการใช้แบบคอมพิวเตอร์จำลองสามมิติแทนการใช้สัตว์จริง ไม่ว่าจะโดยการชำแหละ หรือจ้องมองผ่านตัวใสๆ เข้าไปข้างในก็ตาม